
ముంబై : దేశంలో బంగారం డిమాండు 2016 సంవత్సరంలో 21 శాతం వరకు పడిపోయింది. ఆభరణాల వర్తకుల సమ్మె, బంగారం కొనుగోళ్లకు పాన్కార్డు ఇవ్వడం తప్పనిసరి చేయడం, పెద్ద నోట్ల రద్దు వంటి సంఘటనలు బంగారం డిమాండుకు కళ్లెం వేశాయని ప్రపంచ స్వర్ణ మండలి (డబ్ల్యుజిసి) తాజా నివేదికలో తెలిపింది. బంగారం డిమాండు 2015 సంవత్సరంలో 857.2 టన్నులుండగా 2016 సంవత్సరంలో 675.50 టన్నులకు తగ్గినట్టు తెలిపింది.గత ఏడాది ఆభరణాల డిమాండు కూడా 22.4 శాతం పడిపోయి 514 టన్నులకే పరిమితం అయినట్టు పేర్కొంది. విలువపరంగా బంగారం డిమాండు 12.3 శాతం క్షీణించి 1,58,310.40 కోట్ల రూపాయల నుంచి 1,38,837.80 కోట్ల రూపాయలకు దిగజారింది. నాలుగో త్రైమాసికంలో దీపావళి పర్వదినం, వివాహాల సీజన్, బంగారం ధరల క్షీణత కారణంగా డిమాండు మూడు శాతం పెరిగినా సంవత్సరం మొత్తం మీద డిమాండు భారీగా తగ్గిందని డబ్ల్యుజిసి మేనేజింగ్ డైరెక్టర్ సోమసుందరం అన్నారు. బంగారం వాణిజ్యానికి సంబంధించిన కొత్త విధానాలు, కొనుగోలు ధోరణుల్లో మార్పులు కూడా బంగారం డిమాండు తగ్గడానికి కారణమని విశ్లేషిస్తూ కొత్త విధానాల వల్ల రానున్న కాలంలో బంగారం పరిశ్రమలో పారదర్శకత పెరుగుతుందని, ఆభరణాల పరిశ్రమ మరింతగా వ్యవస్థీకృతం అవుతుందని ఆయన అభిప్రాయపడ్డారు. ప్రధానంగా నగదు కొరత కారణంగా గ్రామీణులు బాగా ఇబ్బంది పడ్డారని, మంచి వర్షాలతో ఆదాయాలు సమకూరితే ఈ ఇబ్బంది తీరిపోతుందన్నారు. జిఎస్టి ప్రవేశపెట్టడం, ఇతరత్రా పరిణామాల వల్ల 2017 సంవత్సరంలో డిమాండు 650 నుంచి 750 టన్నుల మధ్యన ఉండవచ్చునని ఆయన అంచనావేశారు. పెట్టుబడిగా బంగారం డిమాండు కూడా 2016లో 17.1 శాతం క్షీణించి 161.5 టన్నులకు తగ్గింది. 2015లో ఇది 194.9 టన్నులుంది. విలువపరంగా పెట్టుబడి డిమాండు 6.3 శాతం క్షీణించి రూ.46,597.30 కోట్ల నుంచి రూ.43,647.50 కోట్లకు దిగజారింది. ఏడాది మొత్తం మీద అనధికారిక (గ్రే) మార్కెట్ 100 నుంచి 120 టన్నుల మధ్య ఉన్నదని, ప్రభుత్వ విధానాలన్నీ సత్ఫలితాలనిస్తే 2017లో ఈ మార్కెట్ అంతరించిపోతుందని ఆయన అభిప్రాయపడ్డారు.

mumbai : desamlo bangaram dimandu 2016 samvatsaramlo 21 saatam varaku padipoyindi. aabharanaala vartakula samme, bangaram konugollaku paankaardu ivvadam tappanisari cheyadam, pedda notla raddu vanti sanghatanalu bangaram demanduku kallem vaesaayani prapancha swarna mandali (dablyujisi) taja nivedikalo telipindi. bangaram dimandu 2015 samvatsaramlo 857.2 tannulundagaa 2016 samvatsaramlo 675.50 tannulaku tagginattu telipindi.gatha edaadi aabharanaala dimandu kuudaa 22.4 saatam padipoyi 514 tannulake parimitam ayinattu perkondi. viluvaparamgaa bangaram dimandu 12.3 saatam ksheeninchi 1,58,310.40 kotla roopaayala nunchi 1,38,837.80 kotla roopaayalaku digajaarindi. naalugo traimaasikamlo deepaavali parvadinam, vivahala seasen, bangaram dharala ksheenata kaaranamgaa dimandu moodu saatam perigina samvatsaram mottam meeda dimandu bhariga taggindani dablyujisi managing director somasundaram annaru. bangaram vaanijyaaniki sambandhinchina kotta vidhaanaalu, konugolu dhoranullo maarpulu kuudaa bangaram dimandu taggadaaniki kaaranamani vislaeshistuu kotta vidhaanaala valla raanunna kaalamlo bangaram parisramalo paaradarsakata perugutundani, aabharanaala parisrama marintagaa vyavastheekrutam avutundani aayana abhipraayapaddaaru. pradhaanamgaa nagadu korata kaaranamgaa graameenulu baga ibbandi paddaarani, manchi varshaalato aadaayaalu samakuurithee ee ibbandi teeripotundannaru. jst pravesapettadam, itaratra parinaamaala valla 2017 samvatsaramlo dimandu 650 nunchi 750 tannula madhyana undavachunani aayana anchanaavesaaru. pettubadigaa bangaram dimandu kuudaa 2016loo 17.1 saatam ksheeninchi 161.5 tannulaku taggindi. 2015loo idhi 194.9 tannulundi. viluvaparamgaa pettubadi dimandu 6.3 saatam ksheeninchi roo.46,597.30 kotla nunchi roo.43,647.50 kotlaku digajaarindi. edaadi mottam meeda anadhikaarika (gray) market 100 nunchi 120 tannula madhya unnadani, prabhutva vidhaanaalannii satphalitaalaniste 2017loo ee market antarinchipotundani aayana abhipraayapaddaaru.